《赠大司农毕老公祖》
明代·徐宪卿

青域毕夫子，矫矫负灵植。清毓萌水源，秀挺黉山色。

初司云间萌，继拜爽鸠职。平反照覆盆，凛冽剪荆棘。

秦晋多奇竖，囧卿膺内秩。经济固难量，心计尤超轶。

再帅东诸侯，海外渡玉粒。关宁挟□温，东江亦足食。

六师欢未央，距曲跃唱拍。到处能不朽，秦松与汉柏。

八座领留计，休休类无识。目击庾藏空，三疏抒忠赤。

劳薪愤懑深，谢客饵芝术。参冲旦晚间，弃掷如遗迹。

竹溪六逸堂，可霍忧时疾。大清小清流，聊以资嗽石。

奠折补缺手，岂容拥云息。蓝璧竟夕辉，终为良工得。

作者简介：苏州府太仓人，字九亮。万历四十一年进士。由行人历南京给事中。熹宗初，疏论“红丸”、“梃击”、“移宫”三案，称李可灼应按法论死。天启四年，传旨切责杨涟劾魏忠贤二十四大罪，宪卿即上权珰罪状一疏，直刺魏、客，奸党侧目。崇祯时，官至太仆寺少卿。